120. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 152951/611 της 22 Ιαν./6 Απρ. 1979 (ΦΕΚ Β΄ 336) Περί καθορισμού δικαιολογητικών για τη χορήγηση της εγκρίσεως κυκλοφορίας γεωργικών φαρμάκων. Έχοντας υπόψη: 1.Τις διατάξεις των άρθρ. 1, 2, 3, 5, 14 (παρ. κγ) 22, 26 και 30 του Νόμ. 721/1977 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως συναφών θεμάτων». 2.Την με αριθ. 216867/3737/19.5.1978 απόφασή μας με θέμα «Επακριβής καθορισμός εννοίας γεωργικού φαρμάκου για τη χορήγηση εγκρίσεως κυκλοφορίας». 3.Τη με αριθ. 249556/11806/20.12.1978 απόφασή μας με θέμα «Καθορισμός των γεωργικών φαρμάκων τα οποία περιλαμβάνονται στα κυκλοφορούντα στη Χώρα μας κατά την εφαρμογή του Νόμ. 721/1977». (Μετά τη σελ. 410,656) Σελ. 410,657 Τεύχος 720-Σελ.95 ΄Αμυνα κατά των ασθενειών των Φυτών 16.Ε.β.118-120 4.Τις γνωμοδοτήσεις του Ανωτάτου Συμβουλίου Γεωργικών Φαρμάκων (Α.ΣΥ.ΓΕ.Φ.) αριθ. 1 και 2της 2ης Συνεδρ. έτους 1978/4ης Φεβρ., αριθ. 1 της της 3ης Συνεδρ. έτους 1978/25ης   Φεβρ., αριθ. 2 και 3 της 4ης Συνεδρ. έτους 1978/15ης   Απρ., αριθ. 1 της 5ης Συνεδρ. έτους 1978/25ης   Απρ., αριθ. 1 της 6ης Συνεδρ. έτους 1978/11ης Μαΐου, αριθ. 1 της 7ης Συνεδρ. έτους 1978/25ης   Μαΐου, αριθ. 1 της 8ης Συνεδρ. έτους 1978/8ης   Ιουν., αριθ. 1 της 9ης Συνεδρ. έτους 1978/29ης   Ιουν., αριθ. 1 και 2 της 10ης Συνεδρ. έτους 1978/13ης   Ιουλ., αριθ. 1 της 12ης Συνεδρ. έτους 1978/10ης   Αυγ., αριθ. 1 της 17ης Συνεδρ. έτους 1978/30ης   Νοεμ., και αριθ. 1 της 18ης Συνεδρ. έτους 1978/8ης Δεκ., Αποφασίζουμε: 1.Καθορίζουμε αναλυτικά ως ακολούθως τα φυσικά και χημικά στοιχεία του δρώντος συστατικού, τις φυσικές ιδιότητες και σταθερές του γεωργικού φαρμάκου και το κείμενο ετικέττας της συσκευασίας του γεωργικού φαρμάκου, που πρέπει να υποβάλλονται εις διπλούν (υπό μορφήν πιστοποιητικών δηλώσεων, τεχνικών δελτίων, επιστολών κ.λ.π.) με την αίτηση για τη χορήγηση της εγκρίσεως κυκλοφορίας των γεωργικών φαρμάκων τόσο των κυκλοφορούντων στη Χώρα μας κατά την έναρξη εφαρμογής (7.4.78) των περί εγκρίσεως κυκλοφορίας διατάξεων του Νόμ. 721/77, όσο και των νέων (για πρώτη φορά κυκλοφορούντων μετά την 7.4.78). Α΄. Φυσικά και χημικά στοιχεία του δρώντος συστατικού που περιέχεται στο γεωργικό φάρμακο για το οποίο ζητείται η έγκριση κυκλοφορίας. Υποχρεωτικά: α)Μοριακό βάρος (χημικώς καθαρής ουσίας) β)Συντακτικός τύπος (χημικώς καθαρής ουσίας) γ)Εμπειρικός τύπος (χημικώς καθαρής ουσίας) δ)Περιεκτικότητα τεχνικώς καθαρής (TECHNICAL) ουσίας σε χημικώς καθαρή ουσία (PURE). ε)Φυσική κατάσταση. ς)Χρώμα. ζ)Οσμή. η)Ειδικό βάρος ή πυκνότητα. θ)Σημείο τήξεως (μόνο για τα στερεά). ι)Σημείο ζέσεως. ια)Αναφλεξιμότητα (είναι ή δεν είναι αναφλέξιμο, σημείο αναφλέξεως κ.λ.π.). ιβ)Εκρηξιμότητα (είναι ή δεν είναι εκρηκτικό, σημείο εκρήξεως κ.λ.π.). ιγ)Διαλυτότητα (στο νερό, στους οργανικούς διαλύτες, στα λιπίδια και λίπη). ιδ)Σταθερότητα (στον αέρα, στο φως, στο νερό, σε διάφορα ΡΗ, σε διάφορες θερμοκρασίες και υγρασίες αναλογία υδρολύσεως, περίοδος ημιμεταβολής σε ορισμένο ΡΗ ή σε ορισμένη θερμοκρασία, συνιστώμενες συνθήκες αποθηκεύσεως κ.λ.π.) ιε)Συντελεστής κατανομής. ις)Διαβρωτική ενέργεια. ιζ)Υγροσκοπικότητα. ιη)Συντελεστής μοριακής αποσβέσεως. Σελ. 410,658 Τεύχος 720-Σελ.96 Προαιρετικά: α)Γεύση. β)Δείκτης διαθλάσεως. γ)Τάση ατμών. δ)Πτητικότητα. ε)Κάθε άλλο στοιχείο το οποίο διαθέτει ο ενδιαφερόμενος και κρίνει ότι είναι χρήσιμο. Ειδικά για τα υγειονομικής σημασίας παρασιτοκτόνα: Από τα ανωτέρω υποχρεωτικά στοιχεία δεν θα υποβάλλονται ο συντελεστής κατανομής (ιε) και ο συντελεστής μοριακής αποσβέσεως (ιη) και η υποβολή στοιχείων όσον αφορά στην υγροσκοπικότητα (ιζ) θα είναι προαιρετική, ενώ αντιθέτως η υποβολή στοιχείων όσον αφορά στην πτητικότητα (προαιρετικά δ) θα είναι υποχρεωτική. Β΄.Φυσικές ιδιότητες και σταθερές του γεωργικού φαρμάκου. 1.Για όλα τα είδη των σκευασμάτων. Υποχρεωτικά: α)Είδος σκευάσματος. β)Περιεκτικότητα σε δρων συστατικό. γ)Χρώμα. δ)Οσμή. ε)Σταθερότητα (στον αέρα, στο φως, το νερό, σε διάφορα ΡΗ, σε διάφορες θερμοκρασίες, σε διάφορα υλικά συσκευασίας κ.λ.π.). ς)Σταθερότητα στην αποθήκευση, δηλαδή: Σταθερότητα σε χαμηλές θερμοκρασίες. Σταθερότητα σε υψηλές θερμοκρασίες. Συνιστώμενες συνθήκες αποθηκεύσεως για ορισμένο χρονικό διάστημα. Προαιρετικά: α)Οξύτητα ή αλκαλικότητα. 16.Ε.β.120 ΄Αμυνα κατά των ασθενειών των Φυτών 2.Πέραν των ανωτέρω, ανάλογα με το είδος του σκευάσματος και οι εξής: Α.Για τα σε υγρή κατάσταση είδη σκευασμάτων (E.C .= γαλακτωματοποιήσιμα σκευάσματα, S = διαλύματα, A.S. = υδατοδιαλύματα, O.M.C. = ελαιοσκευάσματα, OILS = πολτοί, EMULS = έτοιμα γαλακτώματα κ.λ.π.). Υποχρεωτικά: α)Ειδικό βάρος. β)ΡΗ γ)Αναφλεξιμότητα (είναι ή δεν είναι αναφλέξιμο, σημείο αναφλέξεως κ.λ.π.). Δεν θα δίδεται στα υδατικά διαλύματα, θα δίδεται όμως σε μερικά στερεά όπως το θείο, το ΜΑΝΕΒ κ.λ.π. δ)Εκρηξιμότητα (είναι ή δεν είναι εκρηκτικό σημείο εκρήξεως κ.λ.π. ε)Διαβρωτική ενέργεια. Β.Για τα σε στερεά κατάσταση είδη σκευασμάτων (W.P. = βρέξιμες σκένες, D = σκόνες επιπάσεως G = κοκκώδη σκευάσματα, S.P. = διαλυτές σκόνες κ.λ.π.). Υποχρεωτικά: α)Φαινόμενο ειδικό βάρος. β)Υγροσκοπικότητα (είναι ή δεν είναι υγροσκοπικό κ.λ.π.). Προαιρετικά: α)Σκληρότητα περιεχομένων αραιωτικών αδρανών κόνεων. 3.Ειδικότερα για τα πλέον συνήθη είδη σκευασμάτων και οι ακόλουθες: Α.Γαλακτωματοποιήσιμα σκευάσματα (E.C.). Υποχρεωτικα: α)Σταθερότητα γαλακτώματος. Προαιρετικά: α)Πτητικότητα: Β.Βρέξιμες σκόνες (W.P.) Υποχρεωτικά: α)Λεπτότητα κόκκων (υγρά μέθοδος) β)Αιωρηματικότητα. γ)Ικανότητα διασποράς. Προαιρετικά: α)Βρεξιμότητα β)Εμμονή αφρού γ)ΡΗ υδατικού εναιωρήματος δ)Διαβρεκτικότητα φύλλων καλλιεργειών Γ)Σκόνες επιπάσεως (D) Υποχρεωτικά: α)Λεπτότητα κόκκων (ξηρά μέθοδος) β)Ευχέρεια ροής. Προαιρετικά: α)Προσκολλητικότητα στους σπόρους (στις περιπτώσεις επενδύσεως ή απολυμάνσεως σπόρων). Δ.Κοκκώδη σκευάσματα (G). Υποχρεωτικά: α)Μέγεθος κόκκων (ξηρά μέθοδος). β)Περιεχομένη σκόνη %. Ε.Διαλυτές σκόνες (S.P.). Υποχρεωτικά: α)Ταχύτητα διαλύσεως. Προαιρετικά: α)Εμμονή αφρού. β)ΡΗ διαλύματος. γ)Διαβρεκτικότητα φύλλων καλλιεργειών. ΣΤ)Διαλύματα (S). Υποχρεωτικά: α)Σταθερότητα εν διαλύσει Προαιρετικά: α)Πτητικότητα β)Διαβρεκτικότητα φύλλων καλλιεργειών. Ζ.Υδατικά διαλύματα (A.S.). Υποχρεωτικά: α)Σταθερότητα εν διαλύσει Προαιρετικά: α)Διαβρεκτικότητα φύλλων καλλιεργειών. Η.Πολτοί (OILS). Υποχρεωτικά: α)Μη θειωνούμενοι υπόλοιμμα (U.R.%). β)Ινώδες κατά SAYBOLT ή κατά REDWOOD και ENGLER. γ)Ποσοστό αποστάξεως. δ)Σταθερότητα γαλακτώματος. ε)Προέλευση (παραφινικά ή ναφθενικά). 4.Κάθε άλλη φυσική ιδιότητα ή σταθερά του γεωργικού φαρμάκου που διαθέτει ο ενδιαφερόμενος και κρίνει ότι είναι χρήσιμη, σκόπιμο είναι να υποβάλλεται. Ειδικά για τα υγειονομικής σημασίας παρασιτοκτόνα: 1.Από τις ανωτέρω φυσικές ιδιότητες και σταθερές του γεωργικού φαρμάκου. α)Η υποβολή στοιχείων όσον αφορά στο ΡΗ για τα σε υγρή κατάσταση είδη σκευασμάτων θα είναι προαιρετική. β)Δεν θα υποβάλλονται στοιχεία όσον αφορά στο φαινόμενο ειδικό βάρος για τα εμποτισμένα σε έκδοχα φάρμακα και όσον αφορά στη σκληρότητα των περιεχομένων αραιωτικών κόνεων για όλα τα σε στερεά κατάσταση είδη σκευασμάτων. γ)Η υποβολή στοιχείων όσον αφορά στη ευχέρεια ροής για τις σκόνες επιπάσεως θα είναι προαιρετική. δ)Δεν θα υποβάλλονται στοιχεία όσον αφορά στην προσκολλητικότητα στους σπόρους και στη διαβρεκτικότητα των φύλλων καλλιεργειών για εκείνα τα είδη των σκευασμάτων που αυτές αναφέρονται ανωτέρω για τα άλλα γεωργικά φάρμακα. 2.Θα δηλώνεται η πλήρης εγγυημένη σύνθεση δηλαδή η κατά βάρος ή κατ’ όγκον εκατοστιαία αναλογία και η μορφή κάθε ενός από τα δρώντα συστατικά, καθώς και η ονομασία χημική και όχι εμπορική και η εκατοστιαία κατά βάρος αναλογία κάθε μιας από τις βοηθητικές ουσίες, εκτός από την ονομασία των γαλακτωματοποιητικών και σταθεροποιητικών παραγόντων και του αρώματος που δύναται να είναι προαιρετική. Γ .Κείμενο ετικέττας της συσκευασίας του γεωργικού φαρμάκου. Το επί της συσκευασίας του γεωργικού φαρμάκου ή της    στερεάς     επικολλημένης   σ’ αυτήν     ετι(Μετά τη σελ. 410,658) Σελ. 410,659 Τεύχος 720-Σελ.97 ΄Αμυνα κατά των ασθενειών των Φυτών 16.Ε.β.120 κέττας κείμενο θα περιλαμβάνει τα προβλεπόμενα από την παρ. 1 του άρθρ. 22 του Νόμ. 721/1977 στοιχεία, μερικά από τα οποία καθορίζονται ακόμη λεπτομερέστερα στις παρ. 7 και 8 της με αριθ. 369481/7451/27.9.76 αποφάσεώς μας. Ειδικά για τα υγειονομικής σημασίας παρασιτοκτόνα στο εν λόγω κείμενο δεν θα περιλαμβάνονται τα στοιχεία των εδαφ. ιβ και ιγ της παρ. 1 του άρθρ. 22 του Νόμ. 721/77. ΙΙ.Καθορίζουμε ότι ειδικά για τα νέα (για πρώτη φορά κυκλοφορούντα μετά την 7.4.78) υγειονομικής σημασίας παρασιτοκτόνα, από τα στοιχεία τα οποία αναλυτικώς καθορίζονται στην παρ. 3 του άρθρ. 3 του Νόμ. 721/77, δεν θα υποβάλλονται τα των εδαφ. β, γ, δ και ε. Για εκείνα όμως από τα παρασιτοκτόνα αυτά που χρησιμοποιούνται επί φυτών (βεράντες, ζαρντινιέρες, οικίες κ.λ.π.) θα υποβάλλονται τα στοιχεία του εδαφ. β, όπως ο Νόμ. 721/77 ορίζει. ΙΙΙ.Παρέχεται το δικαίωμα στην αρμοδία υπηρεσία. 1.Να κρίνει κατά περίπτωση την πληρότητα του υποβαλλομένου φακέλλου με τα ανωτέρω δικαιολογητικά, για τη χορήγηση της εγκρίσεως κυκλοφορίας γεωργικού φαρμάκου. Επίσης να δύναται να ζητεί την υποβολή, εντός καθοριζομένου χρόνου ορισμένων από τα μη υποβαλλόμενα στοιχεία. 2.Να κρίνει ομοίως κατά περίπτωση την αναγκαιότητα υποβολής και άλλων στοιχείων, πέραν εκείνων που σαφώς καθορίζονται ανωτέρω, τα οποία θεωρεί αναγκαία για τη χορήγηση της εγκρίσεως κυκλοφορίας γεωργικού φαρμάκου. Η απόφαση αυτή να δημοσιευθεί στην Εφημερίδα της Κυβερνήσεως.

[Source: greek_legal_code_raptarchis | Tokens: 8412]